Република Србија / АП Војводина

Предшколска установа

„Драгољуб Удицки“

Број: 3184/16-7

Дана: 26.11.2016.године

К и к и н д а, Доситејева 43.

Тел/факс: 0230/22-530 или 21-230

e-mail: dudicki@predskolskakikinda.edu.rs

Матични број: 08021023

ПИБ: 101079643

Одговори на питања у вези јавне набавке „Намештај за опремање вртића “ број 16/2016:

Питање:

1. У свим одговорима на питања везаним за позиције намештаја позивате се делом на техничку спецификацију из које би требало да се види материјал за израду, а делом за намештај који је требало да се види на лицу места, одакле је требало видети димензије, у конкурсној документацији нисте навели које позиције се односе на који вртић. С обзиром да се намештај из техничке спецификације како по материјалу за израду, тако и по димензијама разликује у односу на намештај виђен у објекту, молимо да прецизирате на који објекат се која позиција из техничке спецификације односи?

2. У комплетној техничкој спецификацији све димензије су дате у милиметрима. Претпостављамо да сте мислили на центиметре, с обзиром да намештај датих димензија није реалне величине.

3. Позиција 1 –Није наведено да ли је орман архивски или гардеробни, да ли има полице и колико, с обзиром да на лицу места нисмо могли да добијемо одговор?

4. Позиција 2 - Није наведено да ли је орман архивски или гардеробни, да ли има полице и колико, с обзиром да на лицу

 места нисмо могли да добијемо одговор?

5. Позиција 3 – На увиду у објекат је установљено да је сто са масивним ногама, док је у техничкој спецификацији сто од иверице. Ако сматрате да је валидна техничка спецификација, зашто сте захтевали да се изврши увид? Столови су у ове две варијанте различити, те вас молимо за појашњење ове позиције.

6. Позиција 4 – На увиду у објекат је установљено да је сто са масивним ногама, док је у техничкој спецификацији сто од иверице. Ако сматрате да је валидна техничка спецификација, зашто сте захтевали да се изврши увид? Столови су у ове две варијанте различити, те вас молимо за појашњење ове позиције.

7. Позиција 5 – На увиду у објекат је установљено да је сто са масивним ногама, док је у техничкој спецификацији сто од иверице. Ако сматрате да је валидна техничка спецификација, зашто сте захтевали да се изврши увид? Столови су у ове две варијанте различити, те вас молимо за појашњење ове позиције.

8. Позиције 9 и 17–Навели сте у техничкој спецификацији да има полице између којих је постављено огледало. Увидом у објекат је установљено да такве полице нема, само је огледало залепљено на зид са комодом испод. Шта је валидно?

9. Позиција 13 – У техничкој спецификацији пише да је све од универа, док је на увиду установљено да су лајсне од масива на страницама. Молимо објашњење.

10. С обзиром да се истовремено позивате и на техничку спецификацију и на постојећи намештај, који се битно разликују, шта је валидно приликом давања понуде?

Уколико се понуда даје на основу намештаја који је виђен на лицу места, за поједине елементе намештаја цена би била знатно виша у односу на понуду која би се дала само на основу техничке спецификације, у којој се поједини делови од масива не спомињу.

У одговору од 23.11.2016. сте навели да је увид на лицу места захтеван како би се виделе димензије намештаја. Чему увид у намештај због димензија, када су димензије наведене у техничкој спецификацији?

Такође, наводите да је техничком спецификацијом дефинисан и материјал за израду , док у истом тексту наводите како се понуда даје по узору на постојећи намештај. Као што смо навели материјал за израду постојећег намештаја се разликује у односу на техничку спецификацију. Молимо појашњење.

С обзиром на све претходно наведено, у потпуној несагласности су техничка спецификација и наведени намештаја, тако да и ваш захтев за увидом у постојећи намештај губи сваки смисао.

Зависно од понуђача шта ће узети као валидно, разликовеће се и понуде. На тај начин онемогућавате понуђаче да дају понуде за идентичне позиције, што истовремено утиче и на велике разлике у цени.

На тај начин ће понуђачи који нису знали на шта сте заправо мислили дати погрешне понуде, што ће им приликом оцењивања понуда обезбедити не завидан пласман.

Молимо да нам дате образложење, с обзиром да вам је као јавној установи од интереса да обезбедите добављача који ће поред најповољније понуде дати и одговарајући, захтевани квалитет намештаја за предшколску установу.

Одговор:

Расписана ЈН за набавку намештаја ПУ „Драгољуб Удицки“, Кикинда у свом обиму јасно дефинише према приложеној спецификацији све што је потребно овој Установи. Ако у предмеру стоји врста материјала од којег је потребно да буде израђен комадни намештај, не видимо одакле дилема да се ради о другом материјалу. Друго, ако се у предмеру наводи да је орман за васпитаче израђен од иверице при чему је потребно да густина фолије на плочастом материјалу буде 110 гр , такав орман је потребно и израдити. Даље, ако се наводи у предмеру радова да сто треба да буде израђен од иверице са осталим специфичностима из предмера, зашто се позивате на дрвени сто. Сви потенцијални понуђачи су у обавези да своју понуду доставе спрам тражених карактеристика навдених у предмеру. Обилазак локације јасно је утврђен Законом и ту нема нејасноћа, зашто обилазак локације?! При обилсаку целокупне локације сви понуђачи имају могућност да виде у ком простору треба да се нађе намештај, колико је то радних соба, како намештај визуелно изгледа, а не да се на лицу места утврђује врста материјала затеченог намештаја јер је он јасно дефинисан предмером. Ако на позицији бр.9 стоји да је потребно израдити комбиновани орман-фризер који садржи полице између којих је постављено огледало димензија 60x80 цм са осталим специфичностима наведених у тачки 9, онда то тако треба и да изгледа. На позицији бр.13 јасно стоји како треба да изгледа орман за дечије кревете. Обиласком једног од објеката који су предмет ЈН, имали сте прилику да видите како визуелно тај орман изгледа и потпуно смо сигурни да су димензије овог ормана јасне, те вас молимо да се и овде држите предмера. Да Установа има могућности да реализује набавку намештаја израђеног у дрвету такав би предмер и навела. На жалост, нема. Ако се каже да намештај треба урадити на узору на постојећи, онда је јасно да он у том стилу треба да буде и направљен с тим што су појединости наведене у предмеру као што вам је наведено где треба да буде позиционирано огледало у позицији бр.9.

Предшколска установа

“Драгољуб Удицки”